করতোয়া নদী
করতোয়া নদী প্রধানত রাজশাহী ও রংপুর বিভাগের অন্তর্গত একটি ছোট নদী যা একসময় একটি বড় ও পবিত্র নদী ছিল। এর একটি গতিপথ, বর্তমানে যেটির নাম করতোয়া নিম্ন নদী, বগুড়া জেলার মহাস্থানগড় দিয়ে (যা পুণ্ড্রনগর নামে পরিচিত ও প্রাচীন পুণ্ড্রবর্ধন নগরীর রাজধানী) প্রবাহমান। করতোয়া মাহাত্ম্য এর অতীত ঐতিহ্যের প্রমাণ করে। মহাভারতে বলা আছে যে, তিনদিন উপবাসের পর করতোয়া নদীতে ভ্রমণ করা অশ্বমেধা (ঘোড়া বলিদান) এর সমান পূণ্যের সমান। আরেকটি প্রাচীন শহর শ্রাবস্তী, খুব সম্ভবত মহাস্থানগড়ের উত্তরে করতোয়ার পাড়ে অবস্থিত ছিল। অবশ্য শ্রাবস্তীর সম্ভাব্য অবস্থান নিয়ে বিতর্ক আছে।
দোরু নদী
দোরু নদী () আইবেরীয় উপদ্বীপের একটি নদী। এটি উত্তর-মধ্য স্পেনের সোরিয়া প্রদেশে উৎপত্তিলাভ করে ৮৯৫ কিমি পাড়ি দিয়ে পর্তুগালের পোর্তু শহরের কাছে আটলান্টিক মহাসাগরে পতিত হয়েছে। এটি স্পেন থেকে পশ্চিম দিকে শুরু করে পর্তুগাল সীমান্তে এসে দক্ষিণ-পশ্চিমে কিছুদূর অগ্রসর হয়েছে ও পর্তুগাল-স্পেন সীমান্তের কিয়দংশ (১০০ কিমি) গঠন করেছে। এরপর পর্তুগালে প্রবেশ করে আবার মোহনা পর্যন্ত পশ্চিমে প্রবাহিত হয়েছে। এর পর্তুগাল অংশে নৌপরিবহন সম্ভব কিন্তু খরস্রোতা ঢাল ও সাময়িক বন্যার জন্য ব্যাহত হয়। এর মোহনায় বালুর চরের কেবল অগভীর পানির নৌযান নদীতে প্রবেশ করতে পারে। কিন্তু নৌপর্যটন নয়, বরং স্পেনের সেচকাজে ও পর্তুগালের জলবিদ্যুৎ প্রকল্পে নদীটির গুরুত্ব বেশি।